24/11/23

**שיפור בלינות התיירים בחודש אוקטובר: עדיין בפער של 27% מול אוקטובר 2019**

**תל אביב וירושלים מצמצמות פערים: מס' לינות התיירים קטן ב-12% וב-18% (בהתאמה) לעומת אוקטובר 2019**

**תיירות הפנים שוברת שיאים - בעשרת החודשים 1-10/22 עברה את תיירות הפנים בכל שנת 2019**

**לינות התיירים**: באוקטובר הסתכמו לינות התיירים בכ- 818 אלף, ירידה של 27% לעומת אוקטובר 2019.

בתל אביב וירושלים נרשמו פערים נמוכים יותר אל מול 2019: מס' לינות התיירים נמוך ב-12% וב-18% (בהתאמה) מול אוקטובר 2019.

**לינות הישראלים** : נמשכת המגמה המעורבת, באוקטובר הסתכמו הלינות בכ-1.29 מיליון, ירידה של 6% לעומת אוקטובר אשתקד, ועליה של 17% לעומת אוקטובר 2019. סך הכל לינות ישראלים בעשרת החודשים הראשונים של 2022, יותר מכל 2019.

**סה"כ הלינות:** הסתכמו בכ -2.1 מיליון - ירידה של 5% לעומת אוקטובר 2019.

**תפוסת החדרים הארצית :**

הסתכמה בכ-64%  לעומת כ-48% באוקטובר 2021 ו-68% באוקטובר 2019 .

התפוסות הגבוהות ביותר נרשמו באילת : כ-72% ובים המלח: כ-71%, אח"כ נצרת עם כ-66% , ירושלים עם 64%, ת"א עם 64%, הרצליה עם 63%,טבריה וחיפה עם כ-60% כל אחת ונתניה עם כ-58%.

**מהתאחדות המלונות נמסר:**

"חודש אוקטובר נחשב מסורתית לחודש חזק בתיירות הנכנסת עם הגעתם לארץ של קבוצות צליינות רבות. המבחן האמיתי של חזרת התיירים מחו"ל לישראל יהיה בחודשי החורף. ללא קמפיין משמעותי, למשיכת תיירים מאירופה הקפואה לישראל, ארץ השמש הנצחית, אנחנו חוששים כי ענף התיירות יספוג מכה קשה. משרד התיירות חייב לנצל את היתרון האקלימי של ישראל ולהתחיל במסע שיווק אינטנסיבי בעולם, ללא דיחוי. בקצב שבו העניינים מתנהלים כרגע, אנחנו עלולים לאבד את המומנטום וההשקעה תרד לטמיון. תיירות הפנים ממשיכה להוכיח עוצמות ושוברת בחישוב שנתי את שיאי 2019 ו-2020.

\* מצורפת טבלה מסודרת המציגה את כל הנתונים.